CELEX: 32019D1991
Language: fi
Date: 2019-11-28 00:00:00
Title: Poliittisten ja Turvallisuusasioiden Komitean Päätös (YUTP) 2019/1991, annettu 28 päivänä marraskuuta 2019, KosovossaTämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 (1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen. toteutettavan Euroopan unionin oikeusvaltio-operaation (EULEX KOSOVO) operaation johtajan nimittämisestä (EULEX KOSOVO/2/2019)

29.11.2019   
               
               
                  FI
               
               
                  Euroopan unionin virallinen lehti
               
               
                  L 308/105
               
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2019/1991,
         annettu 28 päivänä marraskuuta 2019,
         Kosovossa (*1) toteutettavan Euroopan unionin oikeusvaltio-operaation (EULEX KOSOVO) operaation johtajan nimittämisestä (EULEX KOSOVO/2/2019)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
         ottaa huomioon Kosovossa toteutettavasta Euroopan unionin oikeusvaltio-operaatiosta, EULEX KOSOVO, 4 päivänä helmikuuta 2008 hyväksytyn neuvoston yhteisen toiminnan 2008/124/YUTP (1) ja erityisesti sen 12 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Yhteisen toiminnan 2008/124/YUTP 12 artiklan 2 kohdan nojalla poliittisten ja turvallisuusasioiden komitea (PTK) on valtuutettu perussopimuksen 38 artiklan kolmannen kohdan mukaisesti tekemään Kosovossa toteutettavan Euroopan unionin oikeusvaltio-operaation (EULEX KOSOVO) poliittista valvontaa ja strategista johtoa koskevat asiaankuuluvat päätökset, mukaan lukien päätös operaation johtajan nimittämisestä.
                  
               
                     (2)
                  
                  
                     Neuvosto hyväksyi 8 päivänä kesäkuuta 2018 päätöksen (YUTP) 2018/856 (2), jolla muutettiin yhteistä toimintaa 2008/124/YUTP ja jatkettiin EULEX KOSOVOn kestoa 14 päivään kesäkuuta 2020 saakka.
                  
               
                     (3)
                  
                  
                     PTK hyväksyi 29 päivänä toukokuuta 2019 päätöksen (YUTP) 2019/908 (3) Alexandra PAPADOPOULOUn toimeksiannon jatkamisesta EULEX KOSOVOn operaation johtajana 15 päivänä kesäkuuta 2019 alkavaksi ja 31 päivänä joulukuuta 2019 päättyväksi kaudeksi väliaikaisesti, kunnes uusi operaation johtaja nimitetään.
                  
               
                     (4)
                  
                  
                     Unionin ulkoasioiden ja turvallisuuspolitiikan korkea edustaja ehdotti 6 päivänä marraskuuta 2019, että Lars-Gunnar WIGEMARK nimitetään EULEX KOSOVOn operaation johtajaksi 1 päivänä joulukuuta 2019 alkavaksi ja 14 päivänä kesäkuuta 2020 päättyväksi kaudeksi.
                  
               
                     (5)
                  
                  
                     Päätös (YUTP) 2019/908 olisi näin ollen kumottava,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimitetään Lars-Gunnar WIGEMARK Kosovossa toteutettavan Euroopan unionin oikeusvaltio-operaation (EULEX KOSOVO) operaation johtajaksi 1 päivänä joulukuuta 2019 alkavaksi ja 14 päivänä kesäkuuta 2020 päättyväksi kaudeksi.
         
         
            2 artikla
            Kumotaan päätös (YUTP) 2019/908.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 28 päivänä marraskuuta 2019.
            
               
                  Poliittisten ja turvallisuusasioiden komitean puolesta
               
               
                  Puheenjohtaja
               
               S. FROM-EMMESBERGER
            
         
         
            (*1)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 (1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.
         
            (1)  EUVL L 42, 16.2.2008, s. 92.
         
            (2)  Neuvoston päätös (YUTP) 2018/856, annettu 8 päivänä kesäkuuta 2018, Kosovossa toteutettavasta Euroopan unionin oikeusvaltio-operaatiosta (EULEX KOSOVO) hyväksytyn yhteisen toiminnan 2008/124/YUTP muuttamisesta. (EUVL L 146, 11.6.2018, s. 5).
         
            (3)  Poliittisten ja turvallisuusasioiden komitean päätös (YUTP) 2019/908, annettu 29 päivänä toukokuuta 2019, Kosovossa toteutettavan Euroopan unionin oikeusvaltio-operaation (EULEX KOSOVO) operaation johtajan toimeksiannon jatkamisesta (EULEX KOSOVO/1/2019) (EUVL L 145, 4.6.2019, s. 19).